Aries - Biquipedia, a enziclopedia libre

# Aries

### De Biquipedia

Aries
Alcorzamiento | Ari
Simbolo |
Chenitibo | Arietis
Sinificato en aragonés | o mardán
Aszensión reuta | 3 h
Declinazión | 20°
Bistero ta latituz | entre -60° e +90°
Millor bisibilidá en | abiento
Aria total | 441 graus cuadratos
Lumero d'estrelas con magnitú aparén < 3 | 2
Estrela más luminosa - Magnitú aparén | Hamal (α Ari) 2.0

Plebia de meteoritos

- Arietidas de mayo
- Arietidas d'agüerro
- Arietidas Delta
- Arietidas Epsilon
- Arietidas diurnas
- Aries-Triangulidas

Constelazions con que muga

- Perseu (Perseus)
- Trianglo (Triangulum)
- Piszis (Pisces)
- Ballena (Cetus)
- Tauro (Taurus)

Aries (o mardán) ye una de as constelazions de o zodiaco, situata entre a constelazión de Piszis á l'Ueste e a de Tauro á l'Este.

## [Editar] Carauteristicas

As estrelas d'Aries no son guaire luminosas, fueras de Hamal (α Arietis) e Sharatan (β Arietis).

## [Editar] Ochetos

Os pocos ochetos de o zielo prefundo d'Aries tampoco no brilan guaire. Abracan as galacsias NGC 697 (á lo Norueste de β), NGC 772 (á lo Sureste de β), NGC 972 (en l'anglo á lo Norte de a constelazión) e NGC 1156 (á lo Norueste de δ).

## [Editar] Mitolochía

Si s'encluyen as estrelas más esmortexitas, bisteras á güello umano, o conchunto se retraye á la capeza d'un mardán.

En a mitolochía grieca, s'identificaba con o mardán que portó á os fillos d'Atamán, Fricso e Ele, ta la Colquida, fuyindo asinas de a suya madrastra Ino. Ele cayó en o mar que más tardi lebaría o suyo nombre, Mar d'Ele u Elesponto. Malas que i plegó en un puesto ya seguro, Fricso sacrificó lo mardán e en pinchó lo pellón en una carrasca de a selba d'Ares, an se tornó d'oro, estando dimpués a razón de o biache de Chasón e os argonautas. Parex que as antigas zebilizazions de Babilonia, Grezia, Persia e Echipto s'enzertoron en dar á ista constelazión o nombre d'un mardán.

L'aria de o zielo que abraca la constelazión d'Aries, con parti de as de Piszis, as Crapetas e Andromeda, podrían estar l'orichen de o mito de o zenturón d'Ipolita, que ye parti de os doze treballos d'Eracles.

## [Editar] Astrolochía

Representazión meyebal d'Aries

En l'astrolochía ozidental, o sino d'Aries (21 de marzo-19 d'abril) ye asoziato con o elemento de o fuego; ye, pues, un de os tres sinos de fuego, chunto con Sachitario e Leo. En Aries tien o suyo domizilio Marte e a suya esaltazión o Sol. Ye un de os cuatre sinos cardinals, chunto con Libra, Capricornio e Cánzer. O suyo oposato ye Libra. D'entre as partis de o cuerpo, Aries gubierna la capeza.

As cualidaz que os astrologos acostumbran á acumular-li son os d'un caráuter emprendedor, empulsibo, optimista e apasionato, debez que autoritario, muito atribito, inchenuo e egozentrico.

Retrieved from "http://an.wikipedia.org../../../a/r/i/Aries.html"

Categorías: Astrolochía | Constelazions

##### Views

- Articlo
- Descusión
- Current revision

##### Rechirar

##### Atras luengas

- العربية
- Asturianu
- Български
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Suomi
- Français
- Gaeilge
- Hrvatski
- Magyar
- Bahasa Indonesia
- Italiano
- 日本語
- ქართული
- 한국어
- Kurdî / كوردي
- Latina
- Lietuvių
- Nederlands
- ‪Norsk (nynorsk)‬
- Polski
- Português
- Română
- Русский
- Slovenčina
- Svenska
- ไทย
- Türkçe
- 中文